जिला परिषद की बैठक से उप प्रमुख का बहिर्गमन
जिलापरिषद की साधारण सभा मंगलवार को परिषद सभागार में हुई। जिला परिषद में कांग्रेस का बहुमत है, पर परिषद में पार्टी के ही उप जिला प्रमुख ने बैठक का बहिष्कार कर दिया। इससे संगठन में अंतर्कलह असंतोष उभरकर सामने गया।
बैठक शुरू होते ही उप जिला प्रमुख सीताराम मीणा ने एक साल बाद भी विकास कार्य नहीं होने तथा सदस्यों की उपेक्षा का मुद्दा उठाया। इस पर अन्य सदस्य भी सहमति जताने लगे। एक दर्जन से अधिक सदस्यों के एक साथ असंतोष जताने पर हंगामे की स्थिति बन गई। उप जिला प्रमुख का कहना था कि परिषद का गठन हुए एक साल हो गया, लेकिन अभी तक गांवों में कोई विकास कार्य नहीं हुए। जनता इसका हमसे जवाब मांग रही है। गांवों में सड़क, एकल पाइंट, हैंडपंप ट्रांसफार्मर नहीं लगाए जा रहे हैं। पानी के लिए त्राहि-त्राहि मच रही है। लोगों की समस्या को बैठकों में रखकर हार चुके। अधिकारी सदस्यों से सीधे मुंह बात नहीं करते। सदस्यों के क्षेत्र में विकास के लिए कोई बजट जारी नहीं किया गया। जनता की अपेक्षाओं पर खरा नहीं उतरने से पार्टी की छवि धूमिल हो रही है। रामावतार, रेखा सैनी, भारती मीणा, सावित्री महावर, रामकिशोर मीणा, नवीन शर्मा आदि ने भी विकास कार्य नहीं होने पर रोष जताया। बाद में उपेक्षा से खफा उप जिला प्रमुख के साथ एक दर्जन सदस्य बैठक का बहिष्कार कर गए। जिला परिषद के सीईओ राजेंद्र सिंह कविया ने अधिकारियों को निर्देश दिए वे जनप्रतिनिधियों की मांगों, शिकायतों एवं कार्यों के बारे में सुनें एवं उनका शीघ्र निस्तारण करें।
कलेक्टर ने दी हिदायत
बादमें बैठक में कलेक्टर एस.एस. पवार ने अधिकारियों को हिदायत देते हुए कहा कि अपने-अपने विभाग की गतिविधियों पर पूर्ण निगरानी रखें। हैंडपंपों की मरम्मत के कार्य को गति दें, बिजली आपूर्ति को नियमित करें तथा आंगनबाड़ी केंद्रों को समय पर खुलवाने की व्यवस्था करें। लोगों की समस्याओं का समय पर निस्तारण करें जिससे आमजन को राहत मिल सके।
awa_Deva awa_Deva hin_Deva hin_Deva hin_Deva